《道光己亥花朝后十日为陈老公祖云乃先生四十岳降之辰赋此恭祝》
清代·张世承

穆如春风温，肃若秋霜清。仁义匪内积，意气何由平。

先生席华盛，纪群扬令名。文采郁奇曜，宸荡寰与瀛。

猥以调羹手，小鲜试煎烹。鸿雁鸣嗷嗷，安集俾弗惊。

雀鼠意汹汹，陶镕俾弗争。餪讲励士读，举废驱农耕。

谕蒙书屡下，男女胥廉贞。譬彼荒寒谷，吹律教敷荣。

愿持长生敦，玉醴浮兰英。君子德馨永，遐龄迈篯彭。

作者简介：字敬禹，号慕庭，候选布政司理问。能不辞劳怨，杜弊绝私。道光二十三年卒，享年七十八岁。